Rutulinis šarvuotis

Rutulinis šarvuotisŽinduolių pavadinimų žodynas: lotynų, lietuvių, anglų, prancūzų, rusų, vokiečių kalbomis / [rengė P. Bluzma (ats. red.), R. Mažeikytė, E. Mickevičius, J. Prūsaitė, K. Baranauskas, R. Baleišis]. – Vilnius : Ekologijos inst. l-kla, 2002 (Tolypeutes matacus) – šarvuotinių (Dasypodidae) šeimos Tolypeutes genties rūšis, gyvenanti Pietų Amerikoje. Sutinkama šiaurės Argentinoje, pietvakarių Brazilijoje, Paragvajuje ir Bolivijoje, aukštyje iki 770 m virš jūros lygio.
miniatiūra|250px|left|Rutulinio šarvuočio piešinys
miniatiūra|250px|left|Rutuliniai šarvuočiai Vienos gamtos istorijos muziejuje. Vienas jų „užsidaręs“ į gynybinį kamuolį

Rutulinis šarvuotis kartu su Tolypeutes tricinctus yra vieninteliai tarp šarvuotinių, sugebančių apsigynimui susisukti į uždarą kamuolį. Visą gyvūno kūną dengia apsauginė, į šarvus panaši kietos odos danga. Jos viršutinio sluoksnio sudėtyje yra daug keratino – to paties proteino, sudarančio žmogaus nagą. Šarvas sudarytas iš judamai skersinėmis eilėmis išsidėsčiusių kietų skydelių. Jų spalva dažniausiai geltona ar rusva. Trys skydelių juostos gaubia nugarą ir suteikia pakankamai lankstumo ir erdvės paslėpti papilvę, galūnes, galvą, ginantis nuo plėšrūnų.

Rutuliniai yra vieni iš mažesniųjų šarvuočių, jų kūno su galva ilgis yra 22–27 cm, sveria 1–1,6 kg. Jie nėra rausiantys gyvūnai, todėl užima apleistus skruzdėdų urvus. Maitinasi ilgo, lipnaus, panašaus į šiaudą, liežuvio pagalba. Šis organas padeda surinkti įvairiausius vabzdžius, dažniausiai skruzdėles, termitus. Nelaisvėje rutuliniai gali būti šeriami ir vaisiais bei daržovėmis.

Rūšies išlikimui gresia pavojus dėl šių gyvūnų natūralių buveinių sunaikinimo, jų pavertimo žemdirbystei tinkama žeme, medžioklės maistui, naminių gyvūnėlių prekybos.

 Šaltiniai 

Kategorija:Šarvuotiniai